NARIADENIE KOMISIE (ES) č. 441/2007
z 20. apríla 2007,
ktorým sa mení a dopĺňa nariadenie Rady (ES) č. 423/2007 týkajúce sa reštriktívnych opatrení voči Iránu
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 423/2007 z 19. apríla 2007 týkajúce sa reštriktívnych opatrení voči Iránu (1), a najmä na jeho článok 15 ods. 1 písm. c),
keďže:
(1)
V prílohe IV k nariadeniu (ES) č. 423/2007 sú uvedené osoby, subjekty a orgány určené Bezpečnostnou radou Organizácie Spojených národov alebo Výborom pre sankcie Bezpečnostnej rady OSN, na ktoré sa vzťahuje zmrazenie finančných prostriedkov a hospodárskych zdrojov podľa uvedeného nariadenia.
(2)
Dňa 24. marca 2007 Bezpečnostná rada OSN rozhodla o zmene a doplnení zoznamu osôb, subjektov a orgánov, na ktoré by sa zmrazenie finančných prostriedkov a hospodárskych zdrojov malo vzťahovať. Príloha IV by sa preto mala zodpovedajúcim spôsobom zmeniť a doplniť.
(3)
S cieľom zabezpečiť účinnosť opatrení stanovených v tomto nariadení musí toto nariadenie nadobudnúť účinnosť bezodkladne,
PRIJALA TOTO NARIADENIE:
Článok 1
Príloha IV k nariadeniu (ES) č. 423/2007 sa týmto nahrádza textom uvedeným v prílohe k tomuto nariadeniu.
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 20. apríla 2007